laion/Wikipedia-Exotic huggingface dataset:
צעירים לנצח (אלבום)

צעירים לנצח הוא אלבום האולפן השני של צמד המוזיקאים הישראלי, דולי ופן, והוא כולל 13 שיתופי פעולה מוזיקליים עם מוזיקאיים ישראליים שונים: עומר אדם, אגם בוחבוט, זהבה בן, לירן דנינו, הצל, אנה זק, אברהם טל, רביב כנר, אלה לי להב, עברי לידר, ליאור נרקיס, מרגי, סטטיק ובן-אל תבורי, סטפן, פלד, נסרין קדרי, נועה קירל ועידן רייכל. ב-17 בנובמבר 2020 יצא לאור הסינגל הראשון מתוך האלבום, "על מה בנות חושבות בלילה" יחד עם עומר אדם. ב-14 במרץ 2021 יצא הסינגל השני מתוך האלבום, "השמיים נעולים" יחד עם אלה לי, פלד ועברי לידר. ב-1 ביוני 2021 יצא הסינגל השלישי מתוך הפרויקט, "בוקר טוב עולם" יחד עם אנה זק ונסרין קדרי. ב-20 ביולי 2021 יצא השיר "להאמין" עם עידן רייכל. רייכל שיתף בעבר עם הצמד פעולה ברצועה "עכשיו נשארנו שנינו". שלוש שנים לאחר מכן, הם הזמינו את רייכל לאולפן כדי להשתתף בפרויקט החדש שלהם. ב-14 בדצמבר 2021 יצא לאור השיר "אלבי" יחד עם זהבה בן ואברהם טל. הקליפ של "אלבי" צולם בים המלח. ב-29 במרץ 2022 יצא לאור הסינגל "בשבילך" יחד עם מרגי. ב-2 במאי 2022 יצא לאור הסינגל "מנגלים" שהוא שיתוף פעולה עם סטטיק ובן-אל תבורי, אגם בוחבוט והצל, ויצא לכבוד יום העצמאות ה-74 למדינת ישראל. דולי ופן תכננו כי את השיר יבצעו סאבלימינל עם הצל ושרית חדד, אך הוא לא יצא לפועל עקב סירובו של סאבלימינל וסירובה של חדד לבצע את השיר עם סטטיק ובן אל. השיר "צעירים לנצח" יצא לאור ב-2 ביוני 2022. דולי ופן החליטו להוציא שתי גרסאות שונות של השיר במקום לבחור אחת. שתי הגרסאות מלוות בקליפ בהמשכים המספר את סיפורם של דולי ופן. לדברי דולי ופן, "צעירים לנצח" הוא שיר שהחזיקו במגירה הרבה זמן, ורמזו כי הם חיכו למבצע הנכון. הם הביעו גאווה על תוצאת שיתוף הפעולה עם לירן דנינו ורביב כנר. השיר הודלף באופן לא רשמי לפני צאתו, באוקטובר 2020. ב-8 ביוני יצא השיר "מספיק טוב" של הצמד עם סטפן לגר. ב-14 ביוני של אותה השנה יצא השיר "עזוב אותי מטכנו", שיתוף פעולה עם הזמר המזרחי, ליאור נרקיס. השיר קיבל ביקורות שליליות ואף נכתב כי הוא מסמן נקודת שפל בקריירה של נרקיס ושהוא יוצא דופן מבחינת הבחירות האמנותיות הקודמות שלו. השיר "שחרר אותי" יצא לאור ב-28 ביוני של אותה השנה כשיתוף פעולה עם נועה קירל ופלד. קירל עבדה בעבר עם דולי ופן ולירן דנינו על השיר "מאושרים", שהיה הסינגל המוביל מתוך אלבום הבכורה שלהם, "חלק א'". האלבום צעירים לנצח מאת דולי ופן, בשירות הזרמת המוזיקה "ספוטיפיי" הלהיט הבא: דולי ופן עם עברי לידר, אלה לי ופלד – השמיים נעולים, באתר ‏מאקו‏, 14 במרץ 2021 בוקר טוב גם לדולי ופן, נסרין ואנה זק, באתר ‏מאקו‏, 1 ביוני 2021 קשת ברגסון, ‏"להאמין"| הסינגל החדש של עידן רייכל עם דולי ופן, באתר "סרוגים", 20 ביולי 2021 דולי ופן מאחדים את זהבה בן ואברהם טל ועוד 5 שירים חדשים, באתר ‏מאקו‏, 14 בדצמבר 2021 גיל משעלי, ‏דולי ופן חושפים הכל, באתר ‏מאקו‏, 4 במאי 2022 הצל חושף: "פתאום הבנתי כמה התגעגעתי", באתר אייס, 17 ביוני 2022 אריאל פייגלין, אותו שיר – שתי גרסאות: דולי ופן מארחים את רביב כנר ולירן דנינו, באתר ערוץ 7, 2 ביוני 2022 גיל משעלי, ‏"אנשים רעים שמדליפים יצירות כדי לפגוע ולהרוס", באתר ‏מאקו‏, 18 באוקטובר 2020 דודי פטימר, ‏חם באוזן: השיר החדש של ליאור נרקיס ושיר החתונות האולטימטיבי של שרית חדד, באתר מעריב אונליין, 18 ביוני 2022 האזינו: השיר החדש של נועה קירל עם דולי ופן, באתר ישראל היום, 28 ביוני 2022
יחסי איחוד האמירויות הערביות – בולגריה

יחסי איחוד האמירויות הערביות–בולגריה הם יחסי החוץ בין איחוד האמירויות הערביות ובולגריה. יחסים הדיפלומטיים בין הרפובליקה של בולגריה לאיחוד האמירויות הערביות כוננו ב-19 באוקטובר 1991. ביוני 2001 נפתחה בדובאי קונסוליה כללית של הרפובליקה של בולגריה, שם מרוכזים רוב האזרחים הבולגרים המתגוררים באיחוד האמירויות. בנובמבר 2003 ערך נשיא בולגריה גאורגי פרבאנוב ביקור ממלכתי רשמי באיחוד האמירויות הערביות. במשך תקופה ארוכה, ההזדמנויות לפיתוח יחסים פוליטיים וכלכליים בין בולגריה לאיחוד האמירויות הוגבלו בשל היעדר נציגויות דיפלומטיות קבועות בבירות שתי המדינות. ההפעלה ההדרגתית של שיתוף הפעולה הבילטרלי היא תנאי מוקדם לבולגריה ואיחוד האמירויות לפתוח שגרירויות משלהן ולהסמיך את השגרירים שלהן בסופיה ובאבו דאבי ב-2018. שגרירות בולגריה בבירת איחוד האמירויות נפתחה רשמית ב-10 באפריל 2018 על ידי סגנית ראש הממשלה ושרת החוץ יקטרינה זהרייבה. ב-14 ביוני 2019 פתחה איחוד האמירויות את שגרירותה בבולגריה. האירוע המשמעותי ביותר ביחסי בולגריה–איחוד האמירויות הנוכחיים הוא הביקור הרשמי באיחוד האמירויות של ראש ממשלת הרפובליקה של בולגריה, בויקו בוריסוב, שהתקיים ב-20–22 באוקטובר 2018. במסגרת ביקור זה, ראש ממשלת בולגריה קיים שיחות עם השייח' מוחמד בן זאיד אל-נהיאן, יורש העצר של אבו דאבי וסגן המפקד העליון של הכוחות המזוינים של איחוד האמירויות, וכן עם השייח' מוחמד בן ראשד אאל מכתום, סגן נשיא וראש ממשלת איחוד האמירויות, שליט דובאי. במהלך הביקור קיבל ראש ממשלת בולגריה גם את סגן ראש הממשלה ושר הפנים של איחוד האמירויות, שייח' סייף בן זאיד אאל-נהיאן. בשנת 2020 ייצאה בולגריה בשווי 110 מיליון דולר לאיחוד האמירויות הערביות. המוצרים העיקריים שיוצאו מבולגריה לאיחוד האמירויות הערביות היו מכונות לעיבוד טבק (7.93 מיליון דולר), אבץ גולמי (6.7 מיליון דולר), ולוחות בקרת חשמל (4.68 מיליון דולר). במהלך 24 השנים האחרונות גדל הייצוא של בולגריה לאיחוד האמירויות הערביות בשיעור שנתי של 9.38%, מ-12.8 מיליון דולר ב-1996 ל-110 מיליון דולר ב-2020. באותה שנה, איחוד האמירויות הערביות ייצאה בשווי 34.5 מיליון דולר לבולגריה. המוצרים העיקריים שיוצאו מאיחוד האמירויות הערביות לבולגריה היו אלומיניום גולמי (8.34 מיליון דולר), מכונות פיזור נוזלים (2.97 מיליון דולר) ופולימרים אקריליים (2.72 מיליון דולר). במהלך 24 השנים האחרונות גדל הייצוא של איחוד האמירויות הערביות לבולגריה בשיעור שנתי של 13%, מ-1.82 מיליון דולר ב-1996 ל-34.5 מיליון דולר ב-2020. איחוד האמירויות הערביות מחזיקה בבולגריה שגרירות בסופיה. בולגריה מחזיקה באיחוד האמירויות הערביות שגרירות באבו דאבי וקונסוליה כללית בדובאי. מדיה וקבצים בנושא יחסי איחוד האמירויות הערביות – בולגריה בוויקישיתוף אתר השגרירות יחסי איחוד האמירויות הערביות–בולגריה באתר משרד החוץ הבולגרי יחסי הסחר בין המדינות באתר oec
שאריות מעצמי

שאריות מעצמי הוא שיר שהקליט הזמר הישראלי שיר לוי, כסינגל שלא מתוך אלבום אולפן. ניצן קייקוב הלחין, עיבד והפיק את השיר למילותיו של נעם חורב. אסף נבו מאתר "מאקו" שיבח את הלחן של ניצן קייקוב ואת העיבוד שלו ש"שומר על מתח". הוא שיבח גם את "המילים הטובות" של נעם חורב ואת "הביצוע הקולי המרגש" של לוי. נבו הצביע על כך שלוי הושפע מעמיר בניון בביצוע הקולי, וכן שיש מחווה לבניון במילים "בסוף כל לילה הייתי מגיע", שמתקשרות עם "בסוף, כל לילה אני בא" של בניון, ”אבל לוי מצליח, איכשהו, לקחת את הבניוניות צעד אחד קדימה ולהותיר בה חותם אישי”. לידור אלימלך מאתר "פרוגי" כתב: ”עם קולו הנקי של שיר והלחן הנוגע של ניצן קייקוב, השיר הופך לממכר. ראו הוזהרתם”. השיר הוצג לראשונה כמועמד למצעד הפזמונים השבועי של רשת ג' ב־22 במאי 2014 ולא הצליח להיכנס למצעד בשבוע שלאחריו. עם זאת, לאחר מכן השיר חזר ונכנס למצעד ששודר ב־5 ביוני 2014, זכה להצלחה גדולה וצעד 12 שבועות במצעד, עד 28 באוגוסט 2014. שבוע אחד מתוכם הוא עמד בראש המצעד – בשבוע של ה־19 ביוני 2014. גם במצעד השנתי (תשע"ד) של התחנה הוא זכה להצלחה רבה, ודורג במקום השמיני. ב־3 ביולי 2014 השיר הגיע למקום הרביעי במצעד הרשמי של גלגלצ, לאחר שדורג במקומות החמישי והשישי בשבועות הקודמים. השיר אף הגיע למקום ה־31 במצעד העברי השנתי לשנת תשע"ד (2014) של גלגלצ ואתר וואלה!. אקורדי השיר "שאריות מעצמי" באתר Tab4u סרטון השיר "שאריות מעצמי" באתר יוטיוב מידע על הרצועה "שאריות מעצמי" באתר ספוטיפיי מילות השיר "שאריות מעצמי" באתר שירונט שיר לוי – "שאריות מעצמי" בביצוע חי ב"פסקול ישראלי" באולפן החינוכית, 2018, באתר יוטיוב שיר לוי בשיר חדש – "שאריות מעצמי", באתר tribona.co.il, ‏18 במאי 2014, בדיקה אחרונה ב־11 בספטמבר 2022 אסף נבו, ‏שיר לוי בשיר "שאריות מעצמי", באתר ‏מאקו‏, 18 במאי 2014 שיר לוי שאריות מעצמי Shir Levi, באתר יוטיוב, 18 במאי 2014, בדיקה אחרונה ב־11 בספטמבר 2022 בן שלו, שיר לוי מחפש שירים עם משמעות בפופ הים תיכוני, באתר הארץ, 18 באוגוסט 2014 אסף נבו, ‏שיר לוי - "הייתי מביט בך" וראיון, באתר ‏מאקו‏, 23 במרץ 2014 האזינו ל"במכונית הקטנה" של שיר לוי, באתר וואלה, 7 בספטמבר 2014 לידור אלימלך, האזינו: שיר לוי מחפש שאריות מעצמו, באתר פרוגי, 18 במאי 2022, בדיקה אחרונה ב-11 בספטמבר 2022 על השיר באתר פזמונט, באתר פזמונט, בדיקה אחרונה ב־11 בספטמבר 2022 "תרגיל בהתעוררות": שיר השנה של רשת ג', באתר מקור ראשון, 23 בספטמבר 2014, בדיקה אחרונה ב־12 בספטמבר 2022 מצעד גלגלצ העברי השבועי ה-3 ביולי 2014 (בכיתוב המשנה נכתב בטעות 3 בספטמבר 2017), באתר גלי צה"ל, בדיקה אחרונה ב-11 בספטמבר 2022 מצעד גלגלצ ו-וואלה! הישראלי השנתי תשע"ד, באתר גלי צה"ל, בדיקה אחרונה ב-11 בספטמבר 2022 המצעד השבועי של רשת ג' ה-19 ביוני 2014, באתר פזמונט, בדיקה אחרונה ב-11 בספטמבר 2022 המצעד השנתי תשע"ד (2014) של רשת ג', באתר פזמונט, בדיקה אחרונה ב-11 בספטמבר 2022
מתנה משמיים (2003)

מתנה משמיים הוא סרט קולנוע ישראלי, בבימויו של דובר קוסאשווילי, שיצא לאקרנים בשנת 2003. העלילה עוקבת אחר חמישה קרובי משפחה, סבלים גאורגים, אשר מתכננים לבצע שוד יהלומים, אך נתקלים בקשיים עקב חיכוכים ובעיקר יצריהם המיניים עם נשות המשפחה. מנהיג השוד, בחו (רמי הויברגר), בוגד בקביעות באשתו העקרה ננולי (אנלי הרפז) בטענה שהוא עושה זאת כדי להביא ילדים; אחיו, ואז'ה (יובל סגל), מאוהב במרגו (רונית יודקביץ'), אמה של ארוסתו, קטו (בקי גריפין), אותה הוא מאלץ להנשא לו כדי להתקרב אל מרגו; גיסם של השניים, אוטרי (ליאור אשכנזי), נשאר לבדו אחרי שאשתו, ציאלה (אורית שר) עוזבת אותו עם שתי בנותיהן אחרי שאוטרי מכה אותה, בעוד אבי המשפחה גאורגי (מוני מושונוב) צריך להתמודד עם בתו הקטנה מריתה (רותם זיסמן) שמאוהבת בבחור שאינו גרוזיני, וגם להשליט סדר במבצע ובמשפחה; פונצ'יקה (מנשה נוי) סובל מבעיות כספיות קשות בעקבות הימורים; וג'מאלי (דובר קוסאשווילי), אשר מאמין כי חלקו בשוד יגדל אם יביא לבחו כמה שיותר בחורות. הסרט זכה להצלחה, תוך שבועיים צפו בו 60,000 איש בבתי הקלונוע, ולביקורות מעורבות. אופיו המיני הבוטה עורר מחלוקת בקרב חלק מהצופים והמפיצים. בשנת 2006 שודר לראשונה בטלוויזיה בערוץ 2, במסגרת נותנת החסות והמפיצה, הזכיינית "קשת", כשכמעט כל סצינות המין צונזרו או נחתכו מהסרט. עצם שידור הסרט במסגרת הזכיינית עורר תרעומת רבה. הסרט שודר במלוא אורכו בעיקר ברשת הלוויון YES. מדיה וקבצים בנושא מתנה משמיים בוויקישיתוף "מתנה משמיים", במסד הנתונים הקולנועיים IMDb (באנגלית) "מתנה משמיים", באתר Rotten Tomatoes (באנגלית) "מתנה משמיים", באתר ספר הקולנוע הישראלי "מתנה משמיים", באתר אידיבי "מתנה משמיים", במסד הנתונים הקולנועיים KinoPoisk (ברוסית) "מתנה משמיים", במיזם "אישים" לתיעוד היצירה הישראלית "מתנה משמיים" - הסרט המלא לצפייה בתשלום באתר ארכיון ישראלי לסרטים - סינמטק ירושלים "מתנה משמיים" באתר חברת ההפקה "טרנספקס" אברהם כרמלי, זהר שביט, קולנוע בישראל, סיכום פעילות שנתית 2002–2003, המרכז למידע ולמחקרי תרבות, יולי 2006, עמ' 13 אורי קליין, דובר (גם) של עצמו, באתר הארץ, 13 ביולי 2003 מרב יודילוביץ', 60 אלף צופים ב"מתנה משמיים", באתר ynet, 4 בינואר 2004 ביקורות: אורי קליין, הסגידה ליצר, באתר הארץ, 17 בדצמבר 2003 שמוליק דובדבני, נגע בשמיים, באתר ynet, 21 בדצמבר 2003 גואל פינטו, גם אצל קוסטוריצה יש הרבה מין, באתר הארץ, 17 בדצמבר 2003 ynet, "שינסו להסתדר בלי עירום", באתר ynet, 9 בפברואר 2004 ניר קיפניס, ‏מין סרט שכזה, באתר גלובס, 23 בדצמבר 2009
סיי יאנג

סיירוס "סיי" יאנג (באנגלית: Cyrus "Cy" Young; בסינית מפושטת: 杨左匋; בסינית מסורתית: 楊左匋;‏ 7 במרץ 1897 - 16 בינואר 1964) היה אנימטור אפקטים מיוחדים סיני-אמריקאי, הידוע בעיקר בזכות עבודתו עבור חברת וולט דיסני. יאנג נולד בעיר סוג'ואו שבמחוז ג'יאנגסו, שושלת צ'ינג. הוא אחיהם של הפוליטיקאי הסיני יאנג צ'יאנלי (אביו של הבמאי ההונג קונגי איוון יאנג), האדריכל יאנג שיליו (ס. ג'יי. יאנג), היזם יאנג זיירן ויאנג רנלן (אימו של האנתרופולוג והסוציולוג פיי שיאוטונג). בסין הוא עבד על הסרטים "Pause" ו-"New Year". עבודתו הראשונה של יאנג בארצות הברית הייתה כאנימטור ראשי בסרט הקצר "Mendelssohn's Spring Song" משנת 1931, פרויקט שהושלם בזמן שהיה סטודנט בניו יורק. וולט דיסני כל כך התרשם מעבודתו שהוא שכר אותו להיות ראש מחלקת ההנפשה החדשה לאפקטים מיוחדים והוא שימש כשותף לאנימטור אוגו ד'אורסי. פרנק תומאס ואולי ג'ונסטון כתבו בספרם "הנפשות דיסני: האשליה של חיים"(אנ'): "במהלך כל שנות ה-30, כל מחלקת האפקטים כללה שני גברים בלבד: אוגו ד'אורסי, איטלקי ישיר, עקשן ומסור, וסיי יאנג...שקט ורגיש... שאהב לנגן בקונטרבס בתור תחביב". תומאס וג'ונסטון הוסיפו, "מכיוון ש[ד'אורסי ויאנג] עשו את רוב העבודה הקפדנית בעצמם, הם היו צריכים רק עוזר אחד ביניהם". הפרויקט הגדול הראשון של המחלקה היה "שלגיה ושבעת הגמדים". הוא בנוסף עבד על "פנטסיה" ועל "דמבו הפיל המעופף". הוא היה אנימטור ללא קרדיט בסרט "במבי", שם סיפק גם את העיצוב הוויזואלי העדין של היערות והאחו. יאנג עזב את הסטודיו לאחר שביתת האנימטורים של דיסני בשנת 1941 ועבד כאמן צוות ופקיד בחיל האוויר, שם עבד על פרויקטים שונים. הוא התאבד על ידי מנת יתר של ברביטורט בינואר 1964 בהיותו בן 66. סיי יאנג, במסד הנתונים הקולנועיים IMDb (באנגלית) סיי יאנג, באתר AllMovie (באנגלית) "Terrytoons "Indian Pudding" (1930) |". Zeng, Run; Yin, Fujun (2014). "中国首位动画专家杨左匋生卒年考" [A textual research about Cy Young's birth and death year]. Film Art (בסינית) (6): 137–142. "The New York Times". Movies & TV Dept. Baseline & All Movie Guide. 2016. אורכב מ-המקור ב-2016-02-01. נבדק ב-2017-03-04. 同里骄杨 (in Chinese) Yin, Fujun (2013). "万氏兄弟早期动画作品《舒振东华文打字机》创作时间及相关问题" [Some problem about Wan brother's early animation work Shuzhendong Chinese Typewriter]. Journal of Chengdu University(Social Sciences) (בסינית) (1). 而杨左匋在1923年创作的《暂停》及《过年》两部动画短片是中国最早的动画片,中国动画诞生于1923年。
רוק & רוך

"רוק & רוך" הוא אלבום האולפן השביעי של הזמר הישראלי אלון אולארצ'יק. את האלבום הוציאה לאור ב-11 באוקטובר 2007 חברת התקליטים התו השמיני בפורמט תקליטור בלבד. זהו אלבום קונספט כפול, כשחציו השני מורכב משירי רוק (רצועות 1–9) וחציו השני כולל שירים אקוסטיים ושקטים (רצועות 10–21). בעקבות שגיאה בהדפסה של החוברת הנלוות למהדורותיו הפיזיות של האלבום לא מופיעים הקרדיטים של "אריס", "ארץ מלח" ו"ערב יום שישי". הסינגל "בואי נתחבק" צעד במצעד הפזמונים של רשת ג' במשך שבעה שבועות רצופים, ואף דורג במקום ה-33 במצעד סוף השנה. רצועות 1–9: חלק הרוק של האלבום רצועות 10–21: חלק הרוך (מוזיקה אקוסטית ושקטה) של האלבום אלון אולארצ'יק * –רוֹק&רוֹךְ, דיסקוגס בואי נתחבק, פזמונט מצעד השנתי תשס"ד (2004), פזמונט
ליגת הידידות אמריקה-ישראל

ליגת הידידות אמריקה-ישראל ( AIFL ) היא ארגון ללא מטרות רווח אמריקאי / ישראלי המוקדש לחיזוק הקשרים בין אמריקאים לישראלים המבוססים על ערכים דמוקרטיים משותפים. ה-AIFL מביא אמריקאים מכל הדתות לישראל, וישראלים מכל הדתות (יהודים, נוצרים ומוסלמים) לארצות הברית. הארגון נוסד בשנת 1971 על ידי סגן הנשיא יוברט האמפרי, הסנאטורים האמריקאים "סקופ" ג'קסון ונלסון רוקפלר, נציג ארצות הברית הרברט טנזר, מנהיג זכויות האזרח א. פיליפ רנדולף ואחרים. ה-AIFL שולח משלחות לישראל כדי ליצור קשרים עסקיים, טכנולוגיים, הומניטריים ואישיים בארצות הברית עם שותפים בישראל. המשרד הלאומי של AIFL בארצות הברית ממוקם בניו יורק, והמשרד הישראלי שלו בתל אביב. יש לו שלושה סניפים הממוקמים בטוסון, אריזונה, סן פרנסיסקו, קליפורניה וסולט לייק סיטי, יוטה. מנהיגי AIFL היו בין אלה שצלצלו בפעמון הפתיחה בבורסת ניו יורק כאשר הבורסה חגגה את יום ישראל השנתי החמישי שלה. משלחת מנהיגות - מדי שנה נשלחים נציגים לישראל במטרה לקדם הזדמנויות מקצועיות, חינוכיות וחילופי תרבות כדרך לפיתוח הבנה בין ארצות הברית לישראל הסברה רב-דתית טנק חשיבה סמינרים מקוונים תוכנית חילופי הנוער "שגרירים צעירים" מתבצעת בשיתוף פעולה של ליגת הידידות אמריקה-ישראל עם הרשות הישראלית לחילופי נוער וצעירים ברציפות מאז שנת 1979 (אז נקראה הרשות לחילופי נוער - "המועצה הציבורית לחילופי נוער וצעירים בישראל"). התוכנית מורכבת מארבעה שבועות רצופים: שבוע ראשון: אירוח אצל משפחות מארחות של תלמידים מבתי-ספר ציבוריים בערים שונות בארצות הברית, הופעה בפני תלמידים בבתי-הספר, סיור בעיר המארחת ופגישות עם מעצבי דעת קהל במטרה ליצור מעגלי היכרות עם ישראל. שבוע שני: סמינר משותף לאמריקאים ולישראלים בוושינגטון ובניו-יורק. שבוע שלישי: סמינר משותף בישראל. שבוע רביעי: אירוח אצל משפחות מארחות של התלמידים הישראליים, ותוכנית דומה לתוכנית בשבוע הראשון הפעם בישראל. התוכנית יוצאת מפגש בלתי אמצעי בין בני הנוער משתי המדינות המשתתפות במשלחת ומאפשרת מפגש תרבותי, לימודי-ייצוגי, הבא לידי ביטוח בפעילויות, באירועים רשמיים ובסיורים. יחסי ישראל- ארצות הברית אתר האינטרנט הרשמי של ליגת הידידות אמריקה-ישראל (באנגלית) אתר רשמי "Dignitaries Gather at the Plaza Hotel for the AIFL Democracy Awards Dinner Honoring Jewish Leaders". The Jewish Voice. 28 בנובמבר 2018. נבדק ב-24 באוקטובר 2019. {{cite web}}: (עזרה) Dovere, Maxine (24 בספטמבר 2012). "BBQ Celebrates AIFL, Introduces YASE Program". Algemeiner.com. נבדק ב-24 באוקטובר 2019. {{cite web}}: (עזרה) "Israel Day At NYSE Marks The Country's Unrivaled Presence On Wall Street". Yeshiva World News. 10 בנובמבר 2016. נבדק ב-24 באוקטובר 2019. {{cite web}}: (עזרה) "About the AIFL (אורכב 12.12.2007 בארכיון Wayback Machine)", America-Israel Friendship League Utah starts an America-Israel Friendship League, Wendy Leonard, Deseret Morning News, May 18, 2006. Horn, Jordana (30 בנובמבר 2011). "NYSE hosts Israeli business conference". The Jerusalem Post. New York. נבדק ב-16 במרץ 2012. {{cite news}}: (עזרה) "America-Israel Friendship League |". America-Israel Friendship League (באנגלית אמריקאית). נבדק ב-2020-03-27. Youth Ambassador Student Exchange (YASE) | America-Israel Friendship League (באנגלית אמריקאית)
סמסונג מדיסון

סמסונג מדיסון (באנגלית: Samsung Medison) היא יצרנית של מערכות אולטרסאונד. החברה נוסדה ב-2 ביולי 1985 ונרכשה על ידי סמסונג בשנת 2010. בשנת 2020, סמסונג מדיסון מכרה את המכשירים הרפואיים שלה ב-110 מדינות, מה שצובר עד 85 אחוז מסך המכירות שלה, על פי דיווחים הרכישה הייתה מעל כיותר מ-262 מיליון דולר. בשנת 2016, סמסונג הציגה מערכת רדיוגרפיה דיגיטלית ניידת GM85, שאושרה על ידי ה-FDA, שיוצרה ופותחה בשיתוף עם סמסונג מדיסון, באספה המדעית ה-102 של האגודה הרדיולוגית של צפון אמריקה (אנ') במפגש השנתי בשיקגו. בשנת 2017, סמסונג מדיסון הציגה את מערכת האולטרסאונד HS40, המותאמת לשימוש אבחון של רופא מיילד. ה-HS40 מאפשר לסמסונג מדיסון לספק מערך מלא של ציוד רפואי. בשנת 2018, במפגש השנתי של האגודה הרדיולוגית של צפון אמריקה 2018 בשיקגו, חברת סמסונג אלקטרוניקה וסמסונג מדיסון הציגו מספר סוגים של תוכנות הדמיה אבחון. בשנת 2019, סמסונג מדיסון הציגה את מערכת האולטרסאונד המשולבת HERA I10, המגיעה עם כיסא לבדיקת אולטרסאונד וכן IT, עיבוד תמונה מוליכים למחצה וטכנולוגיות תקשורת למטרות אבחון. בשנת 2020, סמסונג מדיסון וסמסונג אלקטרוניקה מכריזות על כניסתה של סמסונג מדיסון לשוק המכשור הרפואי, כולל שוק האולטרסאונד האבחוני. אתר האינטרנט הרשמי של סמסונג מדיסון אתר האינטרנט הרשמי של סמסונג מדיסון Reuters, Samsung buys Medison in major push to healthcare, mint, ‏2010-12-14 (באנגלית) Samsung Showcases FDA-Cleared GM85 Mobile Digital Radiography System at RSNA 2016, www.businesswire.com, ‏2016-11-27 (באנגלית) Samsung Medison introduces highly efficient ultrasound system, m.koreatimes.co.kr, ‏2017-04-17 Samsung applies AI to medical imaging, ZDNET (באנגלית) mobile.Hospimedica.com, mobile.hospimedica.com
בואי נתחבק

בואי נתחבק הוא סינגל שהוקלט על ידי הזמר הישראלי אלון אולארצ'יק. את השיר הוציאה לאור בשנת 2004 חברת התקליטים הליקון, והוא נכלל כרצועה ה-13 באלבומו השביעי של אולארצ'יק, "רוק & רוך", שיצא לאור שלוש שנים לאחר מכן, ב-11 באוקטובר 2007. את השיר כתבה חנה גולדברג בהתאם ללחנו והפקתו של אולארצ'יק. ב-16 במאי 2004 הוצג כמועמד לכניסה למצעד הפזמונים השבועי של רשת ג'. בשבוע לאחר מכן דורג במקום ה-15. ב-13 ביוני עלה למקום השמיני – המיקום הגבוה ביותר אליו הגיע. ב-11 ביולי, לאחר שבעה שבועות צעידה, יצא מהדירוג השבועי. במצעד הפזמונים העברי השנתי של ה'תשס"ד דורג השיר במקום ה-33. מילות השיר "בואי נתחבק" באתר שירונט אלון אולארצ'יק * –רוֹק&רוֹךְ, דיסקוגס מילות השיר "בואי נתחבק", באתר שירונט המצעד השבועי של רשת ג' מתאריך 16 במאי 2004, פזמונט המצעד השבועי של רשת ג' מתאריך 23 במאי 2004, פזמונט המצעד השבועי של רשת ג' מתאריך 13 ביוני 2004, פזמונט המצעד השבועי של רשת ג' מתאריך 11 ביולי 2004, פזמונט מצעד השנתי תשס"ד (2004), פזמונט
התזמורת הסימפונית של מינסטר

התזמורת הסימפונית של מינסטר (בגרמנית: Sinfonieorchester Münster) היא תזמורת סימפונית שנוסדה בשנת 1919 ומרכזה בעיר מינסטר שבגרמניה. התזמורת היא אחד מעמודי התווך של חיי המוזיקה בעיר וזכתה גם בהכרה לאומית בזכות פעילותה רבת השנים. בנוסף ל"אחזקה שוטפת" של רפרטואר קלאסי-רומנטי שהוא לחם חוקה של התזמורת, היא מתגאה בביצועים של יצירות עכשוויות שהיו ב-DNA של התזמורת מיומה הראשון. מחויבות זו שנמשכה לאורך השנים עד לשנות ה-70 של המאה הקודמת, הביאה לכך שמלחינים חשובים באו למינסטר. בשנותיה הראשונות היו אלה הנס פפיצנר (1921) וריכרד שטראוס (1924) שניצחו על יצירותיהם, כמוהם גם פאול הינדמית (1955). כאחת התזמורות הגרמניות הראשונות, היא יזמה בשנת 1975 תוכנית מקורית לחינוך מוזיקלי שעד מהרה נקלטה בגרמניה כולה. ביצועה של התזמורת למחזור האופרות "טבעת הניבלונג" של וגנר (1992–2004) העמיד אותה במרכז ההתעניינות של המדינה כולה. מתחילת עונת 2017–2018 עומד בראש התזמורת כמנהל מוזיקלי גולו ברג שבפעילותו חשף את עשייתה לחברה העירונית המגוונת והעשירה של מינסטר. פעילותה הענפה של התזמורת זיכתה אותה בפרסים רבים ובאותות הצטיינות בהם מדליית גוסטב מאהלר (1981) והפרס על תוכנית הקונצרטים השנתית הטובה ביותר בגרמניה מטעם איגוד המו"לים של המוזיקה (1993). בשנים 2013 ו-2015 יצאה התזמורת הסימפונית של מינסטר למסעי הופעות במילאנו, בפירנצה ובמודנה. ב-12 בספטמבר 2022 הופיעה התזמורת יחד עם התזמורת הסימפונית הישראלית ראשון לציון ועם מקהלות מלובלין בנגינת הסימפוניה השנייה של מאהלר. משכנה הקבוע של התזמורת כיום הוא תיאטרון מינסטר. מדיה וקבצים בנושא התזמורת הסימפונית של מינסטר בוויקישיתוף אתר האינטרנט הרשמי של התזמורת הסימפונית של מינסטר התזמורת הסימפונית של מינסטר, באתר MusicBrainz (באנגלית) התזמורת הסימפונית של מינסטר, באתר Discogs (באנגלית)
גולו ברג

גולו ברג (בגרמנית: Golo Berg; נולד ב-1968) הוא מנצח גרמני. גולו ברג, נולד בויימאר ובאותה עיר רכש את השכלתו המוזיקלית באוניברסיטת פרנץ ליסט. עוד הוסיף ללמוד בכיתות אמן בהדרכתם של לורין מאזל, מיכאל גילן, גרד אלברט, דימיטרי קיטינקו ומנצחים אחרים. כשהיה בן 21 התמנה למנהל האמנותי של בית האופרה במקלנבורג ונמנה אז עם קובצה נבחרת של מנצחים צעירים בעולם ששימשו כמנהלים אמנותיים. בתפקידיו הבאים היה מנהל אמנותי ומנצח ראשי של בית האופרה בעיר הוף שבוואריה ושל תזמורת העיר הוף; מנהל מוזיקלי של תיאטרון אנהלט בדאסו ושל התיאטרון במערב פומרניה. מאז שנת 2017 גולו ברג הוא המנהל המוזיקלי הראשי של העיר מינסטר. לאורך השנים הוא הקליט לערוצי רדיו רבים בהם רשות השידור של גרמניה התיכונה, רשות השידור של מערב גרמניה וטוקיו FM. הקלטותיו בחברת CPO זכו למיקום גבוה במדרג ההקלטות של העיתונות המקצועית. בשנת 2008 ראתה אור בחברת ARTHAUS הקלטה של האופרה "טריסטן ואיזולדה" של וגנר בניצוחו. קריירת הניצוח של גולו ברג ציינה לא מכבר מחצית יובל שנים שבמהלכן הוא פיתח רפרטואר קונצרטנטי עשיר ומגוון. הוא מתמקד בעיקר ביצירות חדשות כפי שמעידות עשרות רבות של הקלטות של ביצועי בכורה עולמיים בניצוחו. כמנצח אופרות מבחר היצירות שלו נרחב והוא ניצח על הפקות בבתי האופרה של אסן, לייפציג, קלן, מנהיים, סנט גאלן ואחרים. בנוסף להפעותיו כמנצח אורח של תזמורות רבות בגרמניה ובארצות אחרות באירופה, גולו ברג מרבה לנצח על תזמורות ביפן בהן תזמורת המטרופולין של טוקיו והתזמורת הסימפונית של טוקיו. לציון יום ההולדת המאה של התזמורת הסימפונית של מינסטר, הוא ניצח על הפקת "כרמינה בוראנה" בהשתתפות 600 זמרי מקהלה בהופעה שהתקיימה בכיכר השוק (פרינציפלמרקט) ביוני 2019 לפני קהל של 5000 מאזינים. באוגוסט 2019 ראתה אור בחברת CPO הקלטה בניצוחו של יצירות רבות לתזמורת מאת פריץ פולבאך, מייסדה של התזמורת הסימפונית של מינסטר. אתר האינטרנט הרשמי של גולו ברג גולו ברג, באתר AllMusic (באנגלית) גולו ברג, באתר MusicBrainz (באנגלית) גולו ברג, באתר Discogs (באנגלית)
נפגשנו Live

"נפגשנו Live" הוא אלבום הופעה משותף של אלון אולארצ'יק, יצחק קלפטר ואפרים שמיר. את האלבום הוציאה לאור ב-31 במרץ 2009 חברת התקליטים התו השמיני. הוא הוקלט בשנת 2004 מהמופע המשותף "נפגשנו", שכלל שילוב שירים מתוך קריירות הסולו של השלישייה, לצד "שווב זהב", שיר מקורי שנכתב על ידי קלפטר והופיע לראשונה באלבום זה. האלבום נפגשנו Live באתר אפל מיוזיק יצחק קלפטר* • אפרים שמיר* • אלון אולארצ'יק* – Live נפגשנו, דיסקוגס
פלוגת חשיפה-תקיפה

פלוגת חשיפה-תקיפה (פחת"ק) היא פלוגה של חיל הרגלים או חיל השריון בצה"ל שתפקידה לאתר ולהשמיד מטרות אויב. פלוגת החשיפה-תקיפה מחליפה למעשה את הפלוגה המסייעת והקונספט הוטמע בצה"ל בתר"ש תנופה שהוביל הרמטכ"ל רא"ל אביב כוכבי. פלוגת החשיפה-תקיפה מצוידת באמצעי לחימה מתקדמים, טכנולוגיות מסווגות ואמצעי תצפית וחוזי, בהם כלי טיס בלתי מאוישים, רחפנים ורובוטי סיור צבאיים. הפלוגה מפעילה גם חימוש מונחה מדויק שכולל טילי נ"ט, פצמ"ר עוקץ פלדה, חימוש משוטט כגון מעוז ואמצעי ציון מטרות לכלי טיס ופלטפורמות תקיפה אחרות. כך יוסבו פלוגות המסייעות לפלוגות חשיפה תקיפה, באתר צה"ל, 6 במאי 2021 התרח"ט שהראה למה מסוגלת פלוגת חשיפת-תקיפה של צנחנים, באתר צה"ל, 14 באוקטובר 2021 לילך שובל, המהפך של הפלוגות המסייעות בצה"ל, באתר ישראל היום, 6 באפריל 2021 ערך זה הוא קצרמר בנושא צה"ל. אתם מוזמנים לתרום לוויקיפדיה ולהרחיב אותו.
אליפות אירופה בכדורסל 3x3 פריז (2021)

אליפות אירופה בכדורסל 3x3 לשנת 2021 הייתה אליפות אירופה השישית בכדורסל 3x3, שהתקיימה בפריז, צרפת בהשתתפות 12 הנבחרות הטובות באירופה שהעפילו מ-8 בתי המוקדמות. האליפות התקיימה בין ה-10 עד ב-12 בספטמבר ובסופה זכתה סרביה בפעם השלישית ברציפות בתואר אלופת אירופה לאחר שניצחה בגמר את ליטא. פולין זכתה במקום ה-3 לאחר ניצחון על רוסיה. בשלב הבתים חולקו הקבוצות ל-4 בתים בני 3 קבוצות כל אחד. כל קבוצה פגשה פעם אחת כל קבוצה בבית, בסך הכל 2 משחקים ובסופן 2 הראשונות בכל בית העפילו לשלב רבע הגמר, ממנו החלו הקבוצות לשחק בשיטת נוקאאוט, ברבע, בחצי וגמר. שתי המפסידות בשלב חצי הגמר נפגשו למשחק על מדליית הארד.